વિસનગર પાલિકા પ્રમુખ ગોવિંદભાઈ ગાંધી, દર્શનભાઈ પરમાર, બકુલભાઈ ત્રીવેદી, સુભાષભાઈ પટેલ તથા સેનેટરી ઈન્પેક્ટર સંદીપભાઈ પટેલે ગત અઠવાડીયે કલોલના પ્લાન્ટની મુલાકાત લીધી હતી. વિસનગરમાં આ પ્લાન્ટ નાખી શકાય કે કેમ તેની પ્લાન્ટના સંચાલક વૈજ્ઞાનિક સાથે ચર્ચાઓ કરી હતી. વૈજ્ઞાનિકના જણાવ્યા પ્રમાણે એકઠો થયેલો કચરો વાપરતા છ માસનો સમય થાય ત્યારબાદ કલોલ જેવડા શહેરનો રોજનો કચરો ઓછો પડે. વિસનગરમાં સુંશી રોડ ઉપર આવેલા પાલિકાના કચરા સ્ટેન્ડમાં એકઠો થયેલો કચરો એ માથાના દુઃખાવા રૂપ સાબીત થયો છે. ત્યારે પાલિકા પ્રમુખ તથા સભ્યોએ જે પ્લાન્ટની મુલાકાત લીધી તે પ્લાન્ટ વિસનગરમાં નાખવામાં આવે તો કચરાના નિકાલની કાયમી શાંતી થઈ જાય.